 Inundații istorice în România: râul Timiș a ieșit din matcă și a făcut prăpăd. Localnicii fac față cu greu dezastrului.
Ploile abundente din ultima perioadă încă produc efecte. Râul Timiş a ieşit din matcă şi a inundat drumul judeţean din zona Parţa. Circulaţia este deviată.
Ioan Dunca a monitorizat albia râului Timiş în zona comunei Parţa, la 30 de kilometri de Timişoara. Inundaţiile devastaseră deja mai multe comune din judeţ şi a vrut să evite un dezastru.Când a văzut că apa este în creştere a anunţat oamenii să îşi pună animalele la adăpost. Un drum judeţean a fost închis şi zeci de hectare de teren agricol au fost inundate.Sunt cele mai mari inundaţii din zonă, din ultimii 15 ani. "Am pregătit, după cum se şi vede, în jur de 200 de saci cu nisip, am avut într-un loc o mica infiltraţie pe care am astupat-o la fel cu sacii de nisip", spune Ioan Dunca."Nu putem trece dincolo la magazinele alimentare, trebuie să mergem în oraş, cei care locuim pe partea dreaptă a Timişului", afirmă Valer Popa, un localnic."Singurul aspect mai delicat pentru cetăţenii din Parţa este faptul că accesul spre comună râmâne doar printr-un singur drum în comunitate, dar sper că în maxim o zi apele să se retragă şi să revenim la normalitate", declară Călin Dobra, președinte al Consiliului Județean Timiș.